เรื่องร้องเรียน (กีดขวาง) วันที่ 2022-11-05 13:30:10 — แขวงจตุจักร เขตจตุจักร กรุงเทพมหานคร
เรียน ผู้ว่ากทม. คุณชัชชาติ สิทธิพันธุ์ และ ประธานบอร์ดสำนักงานตลาดนัดจตุจักร คุณอภิสิทธิ์ ไล่ศัตรูไกล  

ดิฉัน ผู้ค้าในตลาดนัดจตุจักร อยากสอบถามถึงนโยบายจอดรถบนถนนคนเดิน แทนที่จะเป็นพื้นที่เศรษฐกิจ ค้าขายได้ถึงกลางคืน ทำไมคุณเลือกที่จะให้จอดรถ320คัน ในตลาดที่มีคนเดินหลักหมื่นในตอนกลางคืนคะ แต่ก่อนก็ไม่ได้ให้จอดเป็นกิจลักษณะแบบนี้ อันนี้คือจริงจังมาก คุณปล่อยให้มีการสัมปทานจอดรถยนต์ นี่คุณจะเข้ามาบริหารตลาดหรือที่จอดรถคะ ถ้ากทมบอกว่าเช่าพื้นที่เพื่อทำที่จอดรถแยกไป แล้วให้คนอื่นดูแล ดิฉันจะไม่ว่าสักคำ แต่พื้นที่ตรงนี้เป็นพื้นที่ในตลาดจตุจักร เป็นพื้นที่ส่วนรวมค่ะ คุณหยุดเอาทุกพื้นที่ประเคนให้รถและมลพิษได้แล้ว กว่าจะไปถึงคำว่า creative economy ขอเรื่องเบสิคๆก่อนเถอะค่ะ เบื่อจะแย่แล้วค่ะ การบริหารแบบลอยตัว ปล่อยให้สัมปทานมาคุมตลาดเหมือนเป็นเจ้าของเลยค่ะ เหมือนตั้งใจให้เช่าพื้นที่ตรงนี้เพื่อให้ตีกันเอง แล้วกทมก็จะรออยู่ข้างคนชนะหรือคะ เราจะอยู่กันแบบนี้ใช่ไหมคะ ความเหมาะสม ความสมเหตุสมผล ความถูกต้อง ความ creative เราไม่เอาแล้วหรอคะ

ดิฉันเข้าใจดี ผู้ค้าอย่างเราก็ล้วนเป็นคนตัวเล็กที่ไม่มีปากมีเสียงดังหรอกค่ะ แล้วการเหยียบย้ำ การร้องขอกับคนตัวเล็ก มันก็ทำง่ายเหลือเกิน จะฆ่ามันก็ไม่มีเสียง แต่อย่าถึงปานนั้นเลยค่ะ โปรดช่วยบริหารให้ตลาดมันพัฒนาได้ดีด้วยเถิดค่ะ

รบกวนติดต่อดิฉันได้ตลอดเลยนะคะ ดิฉันก็อยากมาค้าขาย ไม่ได้อยากจะมีเรื่องอะไรหรอกค่ะ แต่การทำนาบนหลังคน บางทีคนมันก็เป็นคนนะคะ

จะเป็นกรุณาอย่างยิ่งค่ะ ถ้าหากกรรมการจะให้เกียรติจัดประชุมสักครั้ง ดิฉันวรรณะแม่ค้าค่ะ ก็หวังว่าจะรับฟังบ้าง 

หรือถ้าประธานบอร์ดจะยืนยันให้จอดรถตอนกลางคืนทั้งคืนจริงๆ แทนที่ Night market ดิฉันก็อยากได้ยินเหตุผลกับหูตัวเองสักครั้งค่ะ ดิฉันอยากฟังเหตุผลค่ะ


 รบกวนติดต่อ 0850411777